ส่วนที่ 1

ข้อมูลสรุป

บริษัท ห้องเย็นเอเชี่ยนซีฟู้ด จำกัด (มหาชน) เริ่มก่อตั้งเมื่อปี 2525
ต่อมาได้จดทะเบียนเข้าตลาดหลักทรัพย์ในปี 2536 ประกอบธุรกิจประเภทอุตสาหกรรม
แปรรูปสัตว์น้ำแช่แข็ง เช่น ปลาทรายสดแล่แบบผีเสื้อ ปลาหมึกสดทั้งตัวหรือแล่และลอกหนัง
กุ้งสดและกุ้งต้มแช่แข็ง รวมทั้งสินค้ากึ่งสำเร็จรูป เช่น กุ้งชุบเกล็ดขนมปัง กุ้งเสียบไม้ กุ้งชุบเนย
และปลาย่าง เป็นต้น โดยมีสำนักงานใหญ่ และโรงงานแห่งที่ 2 ตั้งอยู่เลขที่ 55/2 หมู่ 2
ถนนพระราม 2 ต.บางกระเจ้า อ.เมือง จ.สมุทรสาคร 74000 สำหรับโรงงานแห่งที่ 1
ตั้งอยู่เลขที่ 742 ซอยกล้วยน้ำไท ถนนอาจณรงค์ คลองเตย กรุงเทพฯ 10110

บริษัทฯได้รับการส่งเสริมการลงทุน 2 บัตร ในปี 2549 ดังนี้

1.  กิจการห้องเย็น สำหรับห้องเย็นที่สร้างใหม่ขนาดความจุ 10,000 ตัน
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการแล้วตั้งแต่ มิถุนายน 2549

2.  การผลิตอาหารพร้อมรับประทานจากสัตว์น้ำโดยใช้เทคโนโลยีที่ทันสมัย
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการตั้งแต่ มกราคม 2549

นอกจากนี้บริษัทฯ ได้ลงทุน 100% ในบริษัทย่อยรวม 4 บริษัท ดังนี้

1 บริษัท ห้องเย็นเอเชี่ยนซีฟู้ด(สุราษฎ์ธานี) จำกัด โรงงานตั้งอยู่เลขที่ 57 หมู่ 4 ต.ท่าสะท้อน
อ.พุนพิน จ.สุราษฎ์ธานี 84130 ประกอบธุรกิจแปรรูปสัตว์น้ำแช่แข็ง เช่น ปลาหมึกกระดองแช่แข็ง
ปลาหมึกหอมแช่แข็ง ปลาหมึกกล้วยแช่แข็ง ปลาหมึกสายแช่แข็ง กุ้งแช่แข็ง เนื้อหอยลายแช่แข็ง
เนื้อหอยแมลงภู่แช่แข็ง กุ้งแดงดิบ และผลิตภัณฑ์ทะเลรวม เป็นต้น ได้รับการส่งเสริมการลงทุนในปี
2537 ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล และในปี 2546
ได้รับการส่งเสริมการลงทุนบัตรที่ 2 โดยได้รับสิทธิยกเว้นภาษีเงินได้นิติบุคคล
สำหรับกำไรสุทธิของกิจการที่ได้รับการส่งเสริมใหม่ไม่เกินร้อยละ 100 ของเงินลงทุน

2 บริษัท เอเชี่ยน อะไลอันซ์ อินเตอร์เนชั่นแนล จำกัด โรงงานตั้งอยู่เลขที่ 8/8 หมู่ที่ 3
ถนนพระราม 2 ตำบลบ้านบ่อ อำเภอเมือง สมุทรสาคร 74000 ประกอบธุรกิจแปรรูปสัตว์น้ำ
โดยเฉพาะปลาทูน่า และเนื้อสัตว์บรรจุกระป๋อง รวมทั้งแช่แข็ง
และได้เริ่มการผลิตแล้วตั้งแต่เดือนกรกฎาคม 2549 โดยได้รับการส่งเสริมการลงทุนในปี 2549
ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล

3 บริษัท เอเชี่ยน ฟีด จำกัด โรงงานตั้งอยู่เลขที่ 239 หมู่ที่3 ถนนเพชรเกษม กม.180-181
ตำบลท่ายาง อำเภอท่ายาง จังหวัดเพชรบุรี ประกอบธุรกิจผลิตอาหารสำหรับสัตว์น้ำ เช่น
อาหารกุ้ง อาหารปลา เป็นต้น โดยบริษัทฯได้เข้าซื้อหุ้นทั้งหมดของบริษัทนี้ เมื่อวันที่ 25 มกราคม
2549

4 บริษัท ห้องเย็นเอเชี่ยนซีฟู้ด (ศรีราชา) จำกัด โรงงานตั้งอยู่เลขที่ 211 หมู่ที่10
ซอยสุขาภิบาล8 ถนนสุขุมวิท ตำบลบึง อำเภอศรีราชา จังหวัดชลบุรี
ประกอบธุรกิจแปรรูปสัตว์น้ำแช่แข็ง และรับจ้างผลิต ซึ่งบริษัท เอเชี่ยน ฟีด จำกัด ถือหุ้นในบริษัทนี้
100% ทำให้บริษัทนี้เป็นบริษัทย่อยอีกแห่งหนึ่งของบริษัทฯ

ในปี 2551 บริษัทฯ และ 4 บริษัทย่อย มีรายได้จากการขายและบริการ 8,246 ล้านบาท
โดยบริษัทมีรายได้จากการขาย 4,494 ล้านบาท ส่วน 4 บริษัทย่อยมีรายได้จากการขาย 3,752
ล้านบาท ทั้งนี้บริษัทฯ และบริษัทย่อยมีกำไร สุทธิรวมก่อนหักภาษี เป็นจำนวนเงิน 323
ล้านบาทเพิ่มขึ้นจากปีก่อน 769ล้านบาท เนื่องจาก

1.  การปรับปรุงประสิทธิภาพทำให้ต้นทุนการผลิตลดลง การขายสินค้าที่มีมูลค่าเพิ่ม

ได้มากขึ้นโดยมุ่งขายในตลาดที่มีกำไร ทำให้มีกำไรขั้นต้นเพิ่มขึ้นจากปีก่อน 206 ล้านบาท

2.  ค่าใช้จ่ายในการขายและบริหาร เช่น ค่าระวางเรือ และภาษีANTI-DUMPING ลดลง

จากปีก่อน 136 ล้านบาท

3.  กำไรจากการทำสัญญาซื้อขายเงินตราต่างประเทศล่วงหน้าในปีนี้ 97 ล้านบาท เพิ่มขึ้น

จากปีก่อน 268 ล้านบาท

4. ค่าความนิยมตัดจำหน่ายในปี 2550 ทั้งจำนวนรวม 181 ล้านบาท ดังนั้นในปี 2551
จึงไม่มีค่าความนิยมตัดจำหน่าย

ทั้งนี้บริษัทฯ มีการติดตามสถานการณ์ของค่าเงินบาทอย่างใกล้ชิด
และไม่ทำสัญญาซื้อขายอัตราแลกเปลี่ยนล่วงหน้าแบบSWAP นอกจากนี้
บริษัทฯได้มีการปรับปรุงประสิทธิภาพทั้งการซื้อ การขาย และการผลิต
เพื่อให้สามารถลดต้นทุนการผลิต และสามารถแข่งขันกับคู่แข่งได้ โดยโรงงานทูน่าแห่งใหม่
สามารถผลิตได้ YIELD เพิ่มขึ้นจากเดิม 6 %
อย่างไรก็ตามโรงงานทูน่าก็ยังได้รับผลกระทบจากราคาปลาทูน่าที่ลดลงอย่างรวดเร็วในช่วงปลายปี
51 ทำให้กำไรลดลงจากที่คาดการณ์ไว้เล็กน้อย